钦定古今图书集成/明伦汇编/氏族典/第085卷 > 胡长孺
## 钦定古今图书集成/明伦汇编/氏族典/第085卷 > 胡长孺

按《元史胡长孺传》：“长孺字汲仲，婺州永康人。曾祖栗，
钦州司法参军。祖岩起，嘉定甲戌进士，知福州闽县
事。父居仁，淳祐丁未进士，知台州军州事。至长孺，其
学益振。咸淳中，外舅徐道隆为荆湖、四川宣抚参议
官，长孺从之入蜀，铨试第一名，授迪功郎，监重庆府
酒务。俄用朱祀孙之兼，总领湖广军马钱粮所佥厅”，
与高彭、李湜、梅应春等，号“南中八士。”已而复拜福宁
州倅之命，会宋亡，退栖永康山中。至元二十五年，诏
下求贤，有司强起之。至京师，待诏集贤院，拜集贤修
撰，与宰相议不合，改教授扬州。元贞元年，移建昌。至
大元年，转台州路宁海县主簿，阶将仕佐郎。延祐元年，转两浙都转运盐使司长山场盐司丞，阶将仕郎。
未上，以疾辞不复仕，隐杭之虎林山以终。